b'\n_START_ARTICLE_\nPozejdon z rta Artemizij\n_START_SECTION_\nTema\n_START_PARAGRAPH_\nRazprava o tem, ali kip predstavlja Pozejdona ali Zevsa, bi bila razre\xc5\xa1ena, \xc4\x8de bi na\xc5\xa1li izgubljeni atribut v desni roki. Kot pi\xc5\xa1e Caroline Houser: "V\xc4\x8dasih se artemizijski za\xc5\xa1\xc4\x8ditnik imenuje Pozejdon. Nekateri zagovarjajo, da je podoba velikega morskega boga, saj je bil kip najden v Sredozemskem morju. Toda kot kipi drugih oseb je bil ta v morju samo zato, ker je bil na ladji, ki se je potopila. Drugi navajajo Pozejdonove kovance, spregledajo pa ve\xc4\x8dji dokaz, kot je \xc5\xa1tevilni drugi ohranjeni kipi Zevsa s strelo, ki se ujemajo s podobo z Artemizija." _NEWLINE_Pomemben dodaten problem s to hipotezo je, da bi trizob zastiral obraz, \xc5\xa1e posebej zaradi profila. Ve\xc4\x8dina strokovnjakov (tudi tistih, ki so podprli domnevo, da je to Pozejdon) je to potrdila, saj je najpomembnej\xc5\xa1i ali celo edini pomemben pogled. Ikonografske vzporednice s kovanci in slikanimi vazami iz tistega  obdobja ka\xc5\xbeejo, da je zastiranje izredno malo verjetno. Morda je bil trizob neobi\xc4\x8dajno kratek in tega problema ni bilo. Po drugi strani pa je kip v bistvu ve\xc4\x8dja razli\xc4\x8dica obse\xc5\xbene serije manj\xc5\xa1ih bronastih kipov iz poznega 7. stoletja, ki imajo vsi enak polo\xc5\xbeaj, zna\xc4\x8dilen za  Zevsa.  Na podlagi te in drugih ikonografskih vzporednic s poslikanimi vazami  ve\xc4\x8dina znanstvenikov trenutno misli, da je Zevs, a mnenje ni dokon\xc4\x8dno._NEWLINE_Bog je ujet v trenutek premora, je v polni pripravljenosti prihodnjega gibanja, ki ga je opisala Carol Mattusch: "Kip nakazuje nasilje, se osredoto\xc4\x8da, pripravlja na metanje, a se akcija \xc5\xa1ele za\xc4\x8denja in nam dovoli, da razmi\xc5\xa1ljamo o prihajajo\xc4\x8di predstavitvi mo\xc4\x8di."[8] To je izvirno delo velike mo\xc4\x8di v strogem klasi\xc4\x8dnem slogu, ki je sledil klasi\xc4\x8dnemu slogu 5. stoletja, datiranemu v okoli 460 pr. n. \xc5\xa1t. Lahko se primerja z  Delfskim voznikom bojnega voza, ki je pribli\xc5\xbeno iz istega obdobja.\n_START_SECTION_\nKipar\n_START_PARAGRAPH_\nRazprave o njegovem izvoru so se vrtele o ve\xc4\x8dini gr\xc5\xa1kih celinskih sredi\xc5\xa1\xc4\x8d, ki so bila tehni\xc4\x8dno sposobna izdelati tako veliko skulpturo: Atika, Christos Karouzos  ga povezuje s Kalamisom (pribli\xc5\xbeno 470\xe2\x80\x93440 pr. n. \xc5\xa1t.), Beocija, Ajgina, Sikion ali Argos.   Skulptura je bila povezana tudi z Onatasom  ali Mironom , pa tudi s Kritijem in Neziotom , vendar ni mogo\xc4\x8de vedeti, kdo je ustvaril delo.\n_START_SECTION_\nZgodovina\n_START_PARAGRAPH_\nSkulptura je bila prvi\xc4\x8d odkrita leta 1926 , izkopana pa leta 1928 , na kraju brodoloma, ki je bil ne prej kot sredi 2. stoletja pred na\xc5\xa1im \xc5\xa1tetjem. Na \xc5\xbealost ni veliko znano o razbitini, ker je bilo raziskovanje opu\xc5\xa1\xc4\x8deno, ko je potaplja\xc4\x8d umrl leta 1928, in se ni nikoli nadaljevalo. Veliko takih brodolomov je iz rimskega obdobja, ko so ladje iz Gr\xc4\x8dije v Italijo odva\xc5\xbeale umetnine, vendar ni jasno, ali je razbitina pri Artemiziju ena od teh. Jezdec z rta Artemizij \xe2\x80\x93 bronasti kip konja in njegovega jezdeca \xe2\x80\x93 je bil odkrit pri istem brodolomu. Se\xc3\xa1n Hemingway je menil, da je rimski general Lucij Mumij v bitki za Korint leta 146 pred na\xc5\xa1im \xc5\xa1tetjem zaplenil jezdeca in konja in ga na poti v Pergamon izgubil. _NEWLINE_Glava kipa, zdaj ikona gr\xc5\xa1ke kulture, je bila na gr\xc5\xa1ki po\xc5\xa1tni znamki za 500 drahem (v uporabi 1954\xe2\x80\x931977) in bankovcu za 1000 drahem (prva izdaja 1970, zamenjana leta 1987).'